Voorwaarts Vry Afrikaners! – Hartlander
On Augustus 21, 2013 Augustus 30, 2016 By Quintin DiederichsIn WAT IS DIE STORIE?
Vry Afrikaner is 'n progressiewe genootskap van oplossing gedrewe Afrikaners wat 'n belangrike bydrae lewer tot ekonomiese ontwikkeling en bewusmaking van die volkstaat. Ons is 'n organisasie sonder winsoogmerk en word vanuit Orania bedryf. Vry Afrikaner is op 14 Augustus 2010 gestig.
Die Vry Afrikaner Ontwikkelingsfonds is in die lewe geroep om ekonomiese groei en Afrikanerwerkskepping te versnel deur die ontwikkeling van besigheidseiendom en nuwe sakeondernemings in en om Orania. Ons word van meeste organisasies onderskei deurdat ons lede 'n inkomste verdien by die vereniging. Die vereniging gaan geen skulde aan nie en 'n gelyke bedrag word jaarliks aan ons lede uitbetaal.
Die eenmalige aansluitingsfooi beloop slegs R 1000. Elke sent hiervan word in ontwikkelingsprojekte en kleinsakeondernemings in en om Orania belê. Die aansluitingsfooi kan in vier paaiemente van R 250 elk betaal word.
Daar is nie 'n maandelikse of selfs jaarlikse lidmaatskapsfooi nie. Ons trek 'n nominale bedrag van 10% af van die bedrag wat jaarliks aan lede uitbetaal word om ons bedryfskostes te dek. In plaas daarvan dat Vry Afrikaner-lede jaarliks 'n lidmaatskapfooi betaal, ontvang ons lede jaarliks 'n inkomste by die vereniging!
Sluit vandag aan by Vry Afrikaner. Voltooi die aanlyn aansluitingsvorm hier: http://www.vryafrikaner.co.za/lidmaatskap.php
So skep ons 'n ekonomie van skaal in die volkstaat terwyl ons lede 'n inkomste by die genootskap verdien:
Positief, Progressief Afrikaans!
7 gedagtes oor "Voorwaarts Vry Afrikaners!"
'n Puik idee. Ek sluit dadelik aan.
Augustus 21, 2013 om 11:48 NM	 Antwoord
Dankie Naas! Ons het jou aansluitingsvorm ontvang en het sopas vir jou die lidmaatskapvorm per e-pos gestuur. Gaan kyk asb. of jy dit al ontvang het. Soms gooi gmail.com e-posadresse mens se boodskappe uit in die junk of spam folder. Gaan maak asb. net seker.
Augustus 22, 2013 om 9:34 AM	 Antwoord
Het reeds aangesluit. Op hierdie wyse sal ons, ons vryheid verkry.
Augustus 22, 2013 om 8:50 AM	 Antwoord
Dit herinner my baie aan 'n video wat ek onlangs gesien het oor wat hulle doen in Basque area van Spanje. Die video is redelik oud maar steeds interessant. http://www.youtube.com/watch?v=-obHJfTaQvw
Daar is ook meer inligting oor die by…
Quintin, is daar huidiglik enige projekte aan die gang wat nou gebou word uit lede geld of is die nog 'n ding in sy begin fase?
Augustus 22, 2013 om 9:28 AM	 Antwoord
Dankie Leslie – ek sal bietjie gaan kyk. Ons het onlangs 'n verslag gedoen oor Mondragon – dis werklik 'n puik model.
Die projek waarmee ons nou besig is, is Die ou Karooplaas Winkelsentrum in Orania. Sien gerus http://www.oraniaokp.co.za vir meer inligting hieroor.